Folketing
2007-05-30

Nu var indlægget jo rettet mod mig. Vi synes, det er fornuftigt, at man tager forslaget tilbage – det har jeg også tilkendegivet før – også fordi den opdeling muligvis kan give anledning til, at vi kan forholde os lidt mere nuanceret til det. Vi tilkendegav under førstebehandlingen og mener stadig væk ikke, at der er behov for, man nedsætter afgiften på nogen typer af biler overhovedet. Alle nedsættelser af bilpriser vil i dag bidrage til, at der kommer flere biler på gaderne alene af den grund, og det er ikke det, der er behov for. Det, der er behov for, er at se på kørselsstrukturen og kørselsafgifterne. (Kort bemærkning).